Forbereder full stans på norsk sokkel

All produksjon stenges ned etter at OLF har gitt varsel om lockout.

MOT FULL STANS: 6.515 arbeidere omfattet av sokkelavtalene vil bli utestengt fra arbeidsplassene sine offshore etter at OLF torsdag varslet lockout. Vis mer byoutline Øyvind Hagen,

Publisert: Oppdatert: 5. juli 2012 12:20 , Publisert: 5. juli 2012 11:34

Det går mot full nedstenging av produksjonen på norsk sokkel etter at Oljeindustriens Landsforening (OLF) torsdag formiddag varslet lockout for alle medlemmer i Industri Energi, SAFE og Lederne som omfattes av sokkeloppgjøret.

Det betyr at 6.515 arbeidere vil bli utestengt fra arbeidsplassene sine offshore.

Den varslede lockouten trer i kraft fra mandag 9. juli kl 24.00, og vil medføre at all produksjon på norsk sokkel stenges ned.

Med dagens oljepris er samlet dagsverdi på produksjonen fra norsk sokkel cirka 1,8 milliarder kroner.



OLF sier til E24 at de ikke ser noen annen utvei enn lockout.

- Vi er på dag 12 i streiken og kostnadene har kommet opp i 2,3 milliarder kroner. Partene møttes i går i et møte som varte i nesten fem timer og det kom ingenting ut av møtet. Fagforeningene har et krav som er umulig for oss å innfri. Vi har ikke mandat til å gi dem den pensjonsordningen de ønsker, sier Eli Ane Nedreskår i OLF til E24.

- Vi vet at konsekvensene er veldig store, 6500 mennesker blir utestengt fra arbeidsplassene sine. Men det er dette som er vårt eneste virkemiddel. Dette er ikke en ønskelig situasjon for oss, men når det er så fastlåst har vi ikke noe annet valg, sier Nedreskår.

Hun ønsker at staten kommer på banen med tvungen lønnsnemd.

Lockout Lockout ( arbeidsstengning, utestengelse) er en arbeidskamp der en arbeidsgiver hindrer ansatte fra å jobbe, i motsetning til en streik der ansatte nekter å jobbe. Hensikten med en lockout er en utvidelse og dramatisering av arbeidskonflikten, på samme måte som streik. Utvidelsen medfører gjerne at arbeidere som ikke er i streik, blir permittert. Dermed blir det en interessekonflikt mellom de streikende, som får streikebidrag, og de permitterte, som får dagpenger. Under en lockout vil arbeidsgiverorganisasjonen som går til dette skrittet, gjerne kompensere for tapene de berørte medlemmene får av konflikten, slik som streikende arbeidere får av sin fagforening. Konflikten blir også kostbar for staten gjennom produksjonsstansen. Resultatet blir gjerne økt press fra staten på partene til å lempe kravene, eller i ytterste konsekvens tvungen lønnsnemnd. Varselet om lockout kommer etter at Industri Energi, SAFE og Lederne gikk til konflikt 24. juni.

OLFs beregninger viser at streiken så langt har medført bortfall av inntekter fra produksjon for ca. 2 milliarder kroner. Vis mer vg-expand-down

- Jeg håper det, og jeg tror staten ser at dette er en helt umulig situasjon for oss.

- De ansatte har allerede fått fem prosent lønnsøkning, mer enn alle andre arbeidstakere i Norge. Dette er folk som er veldig priviligerte, sier Nedregård.

Les også: Oljestreiken har hittil kostet to milliarder

- Feigt

- Dette er en feig måte å drive forhandlinger på, sier forbundsleder Hilde Marit Rysst i Safe til E24.

Hun mener arbeidsgiverne nå tvinger frem en tvungen lønnsnemd.

- Arbeidsgiverne vet at dette blir resultat, og viser dermed at de ikke er en ansvarlig motpart, sier Rysst.

Men kampen er ikke over, lover hun.

- Vi skal i nye forhandlinger på vegne av ansatte på landanlegg og i administrasjon, og disse har akkurat samme problemstillinger oppe til diskusjon. Så dette blir en lang, tøff og vanskelig sommer, sier Rysst.

Les også: Oljestreiken fortsetter

- Følger situasjonen nøye

Arbeidsdepartementet opplyser til E24 at situasjonen per i dag ikke er endret og minner om at lock-out, på lik linje med streik, er et lovlig kampmiddel.

Men departementet understreker at de følger situasjonen nøye.

Statoil kan tape 520 mill. per dag

Statoil opplyser torsdag formiddag at de planlegger en kontrollert nedstenging av produksjonen og ilandsetting av personell fra mandag 9. juli kl. 24.00.

For Statoil utgjør bortfall av produksjon cirka 1,2 millioner fat oljeekvivalenter per dag.

Inntektsbortfallet av produksjon for Statoil vil være cirka 520 millioner kroner per dag.

AksjeLongname: StatoilTicker: STLMarked: OSEOrganiasonsnummber: 923609016TSID:Trade time: 2012-07-05 12:03:00Last: 142.2Close: 144.1Periode: 7days

Statoil-aksjen faller kraftig på nyheten om den varslede lockouten.

Like før klokken 12 er aksjen ned 1,8 prosent til 141 kroner.

Les også:Streik blant oljearbeiderne i Nordsjøen

Per mai 2012 ser produksjonen fra norsk sokkel slik ut:

Gjennomsnittlig væskeproduksjon (olje, kondensat, NGL) pr dag: 2 007 000 fat.

Gjennomsnittlig gassproduksjon pr dag: 1 806 000 fat o.e (287.096 Sm3).

Gjennomsnittlig totalproduksjon pr dag: 3 813 000 fat o.e

Samlet dagsverdi på produksjonen fra norsk sokkel er cirka 1.8 milliarder kroner.



Totalt 70 felt er i produksjon på norsk sokkel: 56 felt i Nordsjøen, 12 felt i Norskehavet og 1 felt i Barentshavet.

Her kan du lese mer om Equinor